***PROGRAMUL ȘCOALA DUPĂ ȘCOALĂ***

***An școlar 2020-2021***

**PACHETE EDUCAȚIONALE**

**ÎNVĂȚĂMÂNT PRIMAR**

**TIP A: RITM LENT DE ÎNVĂȚARE**

**Perioada de desfășurare:** pe parcursul anului școlar 2020-2021;

**Locul desfășurării:** sălile de clasă, curtea școlii;

**Resursa umană:** elevii cu dificultăți de învățare înscriși în programul ȘDȘ și cadrele didactice implicate.

**Componență pachet:** activități de educație, complementare activității didactice, corelate cu activități de susținere și de dezvoltare personală a elevilor.

*Activitățile de educație, complementare activității didactice*, cuprind următoarele tipuri de intervenții:

a) supraveghere și îndrumare în efectuarea temelor;

b) recuperare pentru elevii cu dificultăți de învățare.

*Activitățile de susținere și de dezvoltare personală a elevilor*, cuprind următoarele tipuri de intervenții:

a) activități remediale, de recuperare a decalajelor în învățare, alte activități specifice;

b) autocunoaștere, intercunoaștere prin activități de dezvoltare emoțională și socială;

c) activități practic-aplicative pe diferite domenii (arte, științe, tehnologii, sport etc.);

d) activități fizice și mișcare;

e) activități de încurajare a lecturii independente.

**Prezentare pachet:** Diferențierea curriculumului pentru copiii cu dificultăți de învățare presupune derularea unui program de intervenție personalizat, cu obiective pe termen lung și scurt. Elevul cu dificultăți de învățare va lucra în ritm propriu, înlăturând anumite bariere, dobândind o experiență cognitivă superioară celei anterioare. Acest tip de activități vizează asigurarea de servicii specializate centrate pe nevoile copiilor cu cerințe educative speciale, individualizarea învățării în funcție de particularitățile de vârstă și individuale ale elevilor, folosirea strategiilor de predare-învățare flexibile și deschise, amenajarea corespunzătoare a mediului educațional care să stimuleze învățarea.

**Program zilnic: 3 h/ zi**

* masa de prânz (0,5 h) - prof. învățământ primar
* efectuarea temelor (1 h ) –prof. învățământ primar
* aprofundarea conținuturilor (0,5h) - prof. învățământ primar
* activități recreative (1h): realizarea unor jocuri specifice vârstei (sportive, liber-alese), activități plastice și de educație tehnologică, vizionări de filme pentru copii; jocuri pe baza softurilor educaționale;activități de dezvoltare emoțională și socială, demararea și realizarea unor proiecte pe diferite teme.

**TIP B: RITM RAPID DE ÎNVĂȚARE**

**Perioada de desfășurare:** pe parcursul anului școlar 2020-2021;

**Locul desfășurării:** sălile de clasă, curtea școlii;

**Resursa umană:** elevii capabili de performanță înscriși în programul ȘDȘ și cadrele didactice implicate;

**Componență pachet:** activități de educație, complementare activității didactice, corelate cu activități de susținere și de dezvoltare personală a elevilor.

*Activitățile de educație, complementare activității didactice*, cuprind următoarele tipuri de intervenții:

a) supraveghere și îndrumare în efectuarea temelor;

*Activitățile de susținere și de dezvoltare personală a elevilor*, cuprind următoarele tipuri de intervenții:

a) activități de dezvoltare pentru elevii capabili de performanță: activități pentru accelerarea învățării și pentru performanță: pregătirea pentru participarea la concursuri, competiții și olimpiade școlare,

b) autocunoaștere, intercunoaștere prin activități de dezvoltare emoțională și socială;

c) activități practic-aplicative pe diferite domenii (arte, științe, tehnologii, sport etc.);

d) proiecte tematice;

e) activități fizice și mișcare;

f) activități de încurajare a lecturii independente.

**Prezentare pachet:** Prin activitățile desfășurate cu elevii capabili de performanță se va urmări: abordarea cu încredere în propriile forțe, rezolvarea unor probleme mai complexe de către elevi, stimularea creativității, imaginației. Printr-un program de ,,învățare diferențiată”, copiii capabili de performanță își vor dezvolta abilitățile personale și aptitudinile. Profesorul pune la dispoziția acestora materiale adecvate nivelului de cunoaștere, fișe de lucru, culegeri, curiozități. Toate acestea facilitează participarea la concursuri școlare, dar și o activitate în grupuri de excelență.

**Program zilnic: : 3h/ zi**

* masa de prânz (0,5 h) - prof. învățământ primar
* efectuarea temelor (1h) –prof. învățământ primar
* extinderea conținuturilor, pregătirea pentru olimpiade și concursuri școlare (0,5h) - prof. învățământ primar
* activități recreative: realizarea unor jocuri specifice vârstei (sportive, liber-alese), activități plastice și de educație tehnologică, lectură independentă, vizionări de filme pentru copii; jocuri pe baza softurilor educaționale, activități de dezvoltare emoțională și socială, demararea și realizarea unor proiecte pe diferite teme. (1 h) – prof. înv. primar.